ເກົາຫຼີໃຕ້ກັບຈີນ ຫາລືກ່ຽວກັບ ຂໍ້ສະເໜີໃໝ່ ຂອງເກົາຫຼີເໜືອ
ເກົາຫຼີເໜືອໄດ້ສະເໜີທີ່ຈະຍຸດຕິໂຄງການສ້າງ ອາວຸດນິວເຄລຍ ແລະລູກສອນໄຟຂອງຕົນ ຖ້າຫາກມີການໄຂການເຈລະຈາ 6 ຝ່າຍຄືນໃໝ່.
ຫົວໜ້າເຈລະຈາດ້ານນິວເຄລຍຂອງເກົາຫຼີໃຕ້ ກຳລັງຢູ່ທີ່ນະຄອນຫຼວງປັກກິ່ງ ເພື່ອເຈລະຈາ ກ່ຽວກັບ ຂໍ້ສະເໜີໃໝ່ຂອງເກົາຫຼີເໜືອ ທີ່ຈະຢຸດເຊົາໂຄງການສ້າງອາວຸດນິວເຄລຍ ແລະລູກ ສອນໄຟຂອງຕົນ ຖ້າຫາກມີການໄຂການເຈລະຈາ 6 ຝ່າຍຄືນໃໝ່ ສະຫະລັດໄດ້ສະແດງຄວາມຍິນດີໄປແລ້ວຕໍ່ການສະເໜີດັ່ງກ່າວຂອງເກົາຫຼີເໜືອ ແຕ່ກໍເວົ້າ ວ່າຍັງເປັນການບໍ່ພຽງພໍທີ່ຈະເປີດການເຈລະຈາຄືນໃໝ່ ທູດພິເສດຂອງເກົາຫຼີໃຕ້ທ່ານ Win Sun-lac ກ່າວໃນເວລາເດີນທາງໄປຮອດກຸງປັກກິ່ງໃນ ວັນພະຫັດມື້ນີ້ວ່າ ຂໍ້ສະເໜີຂອງເກົາຫຼີເໜືອແມ່ນນຶ່ງໃນບັນຫາທີ່ຈະຖືກຍົກຂຶ້ນມາສົນທະນາ ຫາລືກັນກັບທູດພິເສດທາງດ້ານນິວເຄລຍຂອງຈີນທ່ານ Wu Dawei ສະຫະລັດແລະເກົາຫຼີໃຕ້ໄດ້ຢືນຢັດມາເປັນເວລາຫຼາຍເດືອນແລ້ວວ່າເກົາຫຼີເໜືອຕ້ອງໄດ້ປະ ຕິບັດຕາມຄຳໝັ້ນສັນຍາທີ່ໄດ້ເຄີຍໃຫ້ໄວ້ໃນເມື່ອກ່ອນທີ່ວ່າຈະທັບມ້າງໂຄງການສ້າງອາວຸດ ນິວເຄລຍຂອງຕົນນັ້ນ ກ່ອນທີ່ສະຫະລັດ ແລະເກົາຫຼີໃຕ້ ຈະຕົກລົງຮື້ຟື້ນການເຈລະຈາ 6 ຝ່າຍທີ່ຈະສະເໜີໃຫ້ສິນນໍ້າໃຈທາງດ້ານເສດຖະກິດແລະດ້ານການທູດຕໍ່ພຽງຢາງ ເພື່ອໃຫ້ ທັບມ້າງໂຄງການສ້າງອາວຸດນິວເຄລຍນັ້ນ ການສະເໜີເທື່ອລ່າສຸດຂອງເກົາຫຼີເໜືອ ໄດ້ມີການປະກາດໃນວັນພຸດວານນີ້ ຫຼັງຈາກການ ພົບປະສຸດຍອດ ທີ່ທະເລສາບ Baikal ໃນຣັດເຊຍ ລະຫວ່າງປະທານາທິບໍດີຣັດເຊຍທ່ານ Dmitry Medvedev ແລະທ່ານກິມ-ຈົງ-ອິລ ຜູ້ນຳຂອງເກົາຫຼີເໜືອ ໂຄສົກຍິງຄົນນຶ່ງຂອງຣັດເຊຍກ່າວວ່າ ທ່ານກິມຍັງໄດ້ທຳການສະເໜີອີກຄັ້ງນຶ່ງທີ່ຈະກັບຄືນ ເຂົ້າຮ່ວມການເຈລະຈາແບບບໍ່ມີເງື່ອນໄຂໃດໆທັງສິ້ນ